Ordinaziun davart la surveglianza da las finanzas da las vischnancas (OSFi)    175.100   Ordinaziun davart la surveglianza da las finanzas da las  vischnancas (OSFi)  dals 30-06-2015 (versiun dals 01-07-2018)  Sa  basond  sin  l'art. 45 al. 1,  sin  l'art. 47 cifra 5  e  sin  l'art. 67  da  la  constituziun  chantunala1), sin l'art. 81 da la lescha da vischnancas2) sco er sin l'art. 32 al. 2 da la  lescha da finanzas3) *  relaschada da la regenza ils 30 da zercladur 2015  Art.  1 Champ d'applicaziun, object, intent 1 Questa ordinaziun vegn applitgada per las vischnancas e, confurm al senn, per las  vischnancas burgaisas, per las regiuns, per las corporaziuns da vischnancas e per ils  ulteriurs  purtaders  d'incumbensas  communalas  excorporadas,  uschenavant  che  quellas e quels n'èn betg suttamess ad autras disposiziuns da surveglianza specificas. 2 Ella concretisescha ils dretgs e las obligaziuns da las vischnancas e, confurm al  senn,  da las autras corporaziuns tenor l'alinea 1 sco er da l'uffizi  da vischnancas  (uffizi)  sco  post  da  surveglianza  en  spezial  en  il  rom da  la  surveglianza  da  las  finanzas. 3 L'activitad  da l'uffizi  duai gidar  las vischnancas e las autras corporaziuns tenor   l'alinea 1  da  vesair  a  temp  eventuals  fauss  svilups  en  lur  finanzas.  La  situaziun  finanziala sauna duai vegnir garantida cun mesiras cunvegnentas e sche necessari   vegnir restabilida uschè svelt sco pussaivel.  Art.  2 Obligaziuns da las vischnancas 1 Las vischnancas procuran per ina gestiun ordinada da las finanzas. 2 Las vischnancas èn obligadas da cooperar tar la surveglianza. Ellas consegnan a  l'uffizi  en spezial ils documents ch'èn necessaris per survegliar las finanzas ed al   dattan las infurmaziuns ch'el dovra per quest intent.  1) DG 110.100 2) DG 175.050 3) DG 710.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/710.100/rm https://www.gr-lex.gr.ch/data/175.050/rm   175.100    3 La  cumissiun  da  gestiun  da  la  vischnanca  respectivamain  ses  post  da  revisiun  extern  controllescha,  sch'ils  princips  renconuschids da la  gestiun  da las  finanzas   vegnan observads e sche la contabilitad vegn manada tenor las normas decisivas.  Art.  3 Uffizi a) surveglianza da las finanzas  1 Per incumbensa dal departament surveglia l'uffizi las finanzas da las vischnancas  tenor ils artitgels 81 ss. da la lescha da vischnancas1). El cusseglia las vischnancas en  dumondas fundamentalas da la gestiun da las finanzas e da la controlla da la gestiun.  El po metter a disposiziun a las vischnancas mussavias e meds auxiliars sumegliants   e far da tut temp controllas en las vischnancas. * 2 La regenza sto vegnir orientada regularmain en furma adequata davart l'activitad da  surveglianza e davart ils resultats da tala.  Art.  4 b) statistica da las finanzas da las vischnancas 1 L'uffizi  maina  ina  statistica  da  las  finanzas  da  las  vischnancas  e  publitgescha   regularmain ils resultats en moda cunvegnenta. 2 Observond  las  disposiziuns  da  la  protecziun  da  datas  e  da  la  protecziun  da  la  persunalitad po l'uffizi evaluar e publitgar autras datas utilas.  Art.  5 c) ulteriura surveglianza, independenza 1 L'uffizi  è responsabel per l'ulteriura surveglianza chantunala da las vischnancas,   nun che prescripziuns spezialas delegheschian questa incumbensa ad auters posts  chantunals. El cusseglia las vischnancas en dumondas administrativas generalas e  cooperescha tar  la  scolaziun e  la  furmaziun  supplementara  sco er  tar  fusiuns  da  vischnancas. 2 Tut ils posts chantunals che adempleschan funcziuns da surveglianza infurmeschan  in l'auter davart cas relevants, uschenavant ch'in auter post chantunal è pertutgà da la   chaussa. 3 Las collavuraturas ed ils collavuraturs da l'uffizi  na dastgan appartegnair ni a la   cumissiun da gestiun ni al post da revisiun ni a la suprastanza d'ina vischnanca. Tut   tenor il grad ch'ina collavuratura u il collavuratur è pertutgà, decida il departament   davart la pussaivladad da far part d'autras autoritads u cumissiuns en ina vischnanca.  1) DG 175.050  2    https://www.gr-lex.gr.ch/data/175.050/rm    175.100   Art.  6 d) surveglianza da las finanzas en spezial 1. activitad generala da controlla  1 L'uffizi  controllescha,  sche las disposiziuns da la lescha da vischnancas1),  da la  lescha da finanzas2) sco er da l'ordinaziun da finanzas per las vischnancas3) vegnan  observadas. 2 La controlla vegn per regla fatga en moda summarica. Las acziuns da controlla   formalas e materialas sco er ils resultats da las controllas da la cumissiun da gestiun   respectivamain dal post da revisiun extern pon vegnir integrads en il giudicament.  Art.  7 2. surveglianza da l'entrada dals quints annuals 1 L'uffizi surveglia l'entrada dals quints annuals e dals rapports da controlla guardond  sch'ils termins èn vegnids observads e sch'ils documents èn cumplets.  Art.  8 3. rapport da surveglianza da las finanzas 1 Il resultat da l'evaluaziun dal quint annual vegn retegnì per mintga vischnanca en in   rapport da surveglianza da las finanzas betg public. 2 Sin dumonda vegn il rapport da surveglianza da las finanzas tramess ed explitgà a  la suprastanza ed a la cumissiun da gestiun. Il rapport vegn tramess d'uffizi, sch'igl   exista  ina  necessitad  per  intervegnir  tenor  il  dretg  da  surveglianza  confurm  a  l'artitgel 82 da la lescha da vischnancas u sch'i vegnan constatadas autras mancanzas   relevantas che concernan las finanzas. * 3 Sche l'evaluaziun dal quint annual porta intschertezzas, cuntradicziuns u chaussas  sumegliantas,  po  l'uffizi  far  scleriments  supplementars  tar  la  vischnanca  e  sa  procurar documents cumplementars, en spezial ulteriurs rapports da la cumissiun da  gestiun u dal post da revisiun extern.  Art.  9 Scleriment da la situaziun finanziala 1 L'uffizi  fa  in  scleriment  da  la  situaziun  finanziala  che  n'è  betg  accessibel   publicamain, sche: a) * ils  causals  tenor  l'artitgel 82 alinea 1  da  la  lescha  da  vischnancas  vegnan   ademplids evidentamain u presumtivamain ed ils problems na pon betg vegnir  schliads autramain;  b) auters causals èn avant maun che portan evidentamain u presumtivamain in  dischequiliber finanzial a la vischnanca.  2 Il  scleriment da la situaziun finanziala exprima, sche ed en tge dimensiun ch'ils   causals tenor l'artitgel 82 da la lescha da vischnancas èn ademplids e tge mesiras che  la vischnanca vul prender per restabilir l'equiliber finanzial. *  1) DG 175.050 2) DG 710.100 3) DG 710.200   3   https://www.gr-lex.gr.ch/data/710.200/rm https://www.gr-lex.gr.ch/data/710.100/rm https://www.gr-lex.gr.ch/data/175.050/rm   175.100    3 Il  plan da mesiras da la vischnanca cuntegna en spezial termins liants e mesiras  liantas per garantir l'equiliber da las finanzas observond ils princips da la gestiun da  las finanzas e dal rendaquint. 4 L'uffizi po sa procurar ulteriuras infurmaziuns utilas tar auters uffizis chantunals.  Art.  10 Causals a) indebitament  1 Sch'i  vegn  surpassà  in  indebitament  net  relativ  da  5000  francs  per  abitanta  u  abitant, po la regenza suttametter ina vischnanca ad in stgalim d'intervenziun en il  senn  da  l'artitgel 83  da  la  lescha  da  vischnancas  sin  basa  d'in  scleriment  da  la  situaziun finanziala. La valur vegn rectifitgada, uschenavant ch'ella na correspunda  betg  als  princips  da  valitaziun  generalmain  valaivels,  ed  ella  vegn  messa  en  proporziun cun il potenzial da resursas tenor l'ultima calculaziun disponibla da la  gulivaziun da finanzas ed auzada u sbassada confurm a l'index da resursas. * 2 La premissa per ina mesira pussaivla tenor l'alinea 1 è medemamain ademplida,  sche: a) la valur critica vegniss cuntanschida entaifer 1 onn cun extrapolar la rata da   creschientscha dals ultims 2 onns; b) expensas planisadas u renunzias d'entradas laschan augmentar l'indebitament   net sin la valur critica. 3 Sin basa da ses giudicament renda l'uffizi  attent ina vischnanca periclitada a sia   obligaziun tenor l'artitgel 82 alinea 2 da la lescha da vischnancas. *  Art.  11 b) deficit da bilantscha 1 Sch'i  vegn  cumprovà  in  deficit  da  bilantscha,  po  la  regenza  suttametter  ina  vischnanca ad in stgalim d'intervenziun en il senn da l'artitgel  83 da la lescha da  vischnancas  sin  basa  d'in  scleriment  da  la  situaziun  finanziala.  La  valur  vegn   rectifitgada,  uschenavant  ch'ella  na  correspunda  betg  als  princips  da  valitaziun  generalmain valaivels. * 2 La premissa per ina mesira pussaivla tenor l'alinea 1 è medemamain ademplida,  sch'i vegniss presumtivamain cumprovà in deficit da bilantscha entaifer 1 onn cun  extrapolar il svilup dals ultims 2 onns.  Art.  12 c) nunobservaziun dals princips da la gestiun da las finanzas e dal  rendaquint  1 Sch'i vegn cuntrafatg considerablamain als princips da la gestiun da las finanzas e  dal rendaquint, po la regenza suttametter ina vischnanca ad in stgalim d'intervenziun  en il senn da l'artitgel 83 da la lescha da vischnancas sin basa d'in scleriment da la  situaziun finanziala. * 2 Als  princips  da  la  gestiun  da  las  finanzas  e  dal  rendaquint  vegni  cuntrafatg   considerablamain,  sch'els  na  vegnan  –  da  maniera  evidenta  e  massiva  –  betg  observads u betg observads suffizientamain.  4       175.100   Art.  13 Stgalims d'intervenziun a) cussegliaziun ed assistenza  1 En il rom da l'emprim stgalim d'intervenziun cusseglia  l'uffizi  la vischnanca en  spezial  tar  la  gestiun  da  las  finanzas  e  tar  il  rendaquint  sco  er  tar  decisiuns   d'investiziun. 2 Sin ordinaziun da la regenza po l'uffizi vegnir incaricà cun la revisiun da quints ed  intensivar la surveglianza da las activitads da la suprastanza e da la cumissiun da  gestiun.  Art.  14 b) assistenza cun cumpetenzas d'intervenziun pli vastas 1 En  il  rom  dal  segund  stgalim  d'intervenziun  sto  la  vischnanca  suttametter  a  l'approvaziun  da l'uffizi  in  preventiv  cun in  quint  economic  equilibrà  sco er  ina  planisaziun da las  investiziuns  e  da las  finanzas  che sa  restrenscha al  necessari.   L'uffizi  po ordinar mesiras  e relaschar directivas  che faciliteschan la finamira  da  sanar las finanzas. 2 Conclus d'ina impurtanza finanziala pli gronda èn tals che chaschunan expensas  betg  budgetadas  da  passa  10 000  francs.  Tals  conclus  ston  vegnir  approvads  da  l'uffizi. 3 Sco conclus valan plinavant tut las mesiras e tut ils acts giuridics che chaschunan  expensas correspundentas, uschia per exempel il relasch e la midada da leschas e  d'ordinaziuns communalas, la conclusiun da contracts, la participaziun a federaziuns  ed ad organisaziuns cun ina participaziun permanenta als custs u l'excorporaziun   d'incumbensas communalas. 4 Sche las directivas na vegnan betg observadas u sche las mesiras ordinadas n'han  nagin u memia pauc effect, po la regenza disponer execuziuns d'uffizi. En spezial po  ella fixar ils pes da taglia e las tariffas da taxas.  Art.  15 c) curatella 1 Sche las mesiras en il rom dal segund stgalim d'intervenziun n'han nagin success u   sche las ordinaziuns da la regenza na vegnan betg observadas, vegn la vischnanca  pertutgada messa sut curatella. 2 L'artitgel 85 da la lescha da vischnancas vegn applitgà confurm al senn. *  Art.  16 Terminaziun u midada da l'intervenziun 1 Sin basa dal rapport da l'uffizi concluda la regenza la terminaziun u la midada da  l'intervenziun.   5     175.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 30-06-2015 01-01-2016 relasch emprima versiun 2015-022 20-02-2018 01-07-2018 ingress midada 2018-003 20-02-2018 01-07-2018 Art. 3 al. 1 midada 2018-003 20-02-2018 01-07-2018 Art. 8 al. 2 midada 2018-003 20-02-2018 01-07-2018 Art. 9 al. 1, a) midada 2018-003 20-02-2018 01-07-2018 Art. 9 al. 2 midada 2018-003 20-02-2018 01-07-2018 Art. 10 al. 1 midada 2018-003 20-02-2018 01-07-2018 Art. 10 al. 3 midada 2018-003 20-02-2018 01-07-2018 Art. 11 al. 1 midada 2018-003 20-02-2018 01-07-2018 Art. 12 al. 1 midada 2018-003 20-02-2018 01-07-2018 Art. 15 al. 2 midada 2018-003  6       175.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 30-06-2015 01-01-2016 emprima versiun 2015-022 ingress 20-02-2018 01-07-2018 midada 2018-003 Art. 3 al. 1 20-02-2018 01-07-2018 midada 2018-003 Art. 8 al. 2 20-02-2018 01-07-2018 midada 2018-003 Art. 9 al. 1, a) 20-02-2018 01-07-2018 midada 2018-003 Art. 9 al. 2 20-02-2018 01-07-2018 midada 2018-003 Art. 10 al. 1 20-02-2018 01-07-2018 midada 2018-003 Art. 10 al. 3 20-02-2018 01-07-2018 midada 2018-003 Art. 11 al. 1 20-02-2018 01-07-2018 midada 2018-003 Art. 12 al. 1 20-02-2018 01-07-2018 midada 2018-003 Art. 15 al. 2 20-02-2018 01-07-2018 midada 2018-003   7    	Art. 1 Champ d'applicaziun, object, intent 	Art. 2 Obligaziuns da las vischnancas 	Art. 3 Uffizi a) surveglianza da las finanzas 	Art. 4 b) statistica da las finanzas da las vischnancas 	Art. 5 c) ulteriura surveglianza, independenza 	Art. 6 d) surveglianza da las finanzas en spezial 1. activitad generala da controlla 	Art. 7 2. surveglianza da l'entrada dals quints annuals 	Art. 8 3. rapport da surveglianza da las finanzas 	Art. 9 Scleriment da la situaziun finanziala 	Art. 10 Causals a) indebitament 	Art. 11 b) deficit da bilantscha 	Art. 12 c) nunobservaziun dals princips da la gestiun da las finanzas e dal rendaquint 	Art. 13 Stgalims d'intervenziun a) cussegliaziun ed assistenza 	Art. 14 b) assistenza cun cumpetenzas d'intervenziun pli vastas 	Art. 15 c) curatella 	Art. 16 Terminaziun u midada da l'intervenziun  		2018-06-06T12:01:33+0200 	"7001 Chur" 	"Gesetzessammlung Kanton Graubünden"